Okresná prokuratúra Košice II 
Mojmírova 5, 040 46 Košice 1 	

Sp. zn. : 2 Pv 652/11/8803	Košice II, 13.11.2012
EEČ : 2-64-373-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátorka Okresnej prokuratúry Košice II
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	V trestnej veci vedenej proti obvinenému XXXXX pre prečin zanedbania povinnej výživy podľa § 207 ods. 1 Trestného zákona pre skutok, že
 
-	v Košiciach a inde si neplní vyživovaciu povinnosť k svojmu synovi XXXXX, nar. XXXXX a dcére XXXXX XXXXX, nar. XXXXX, aj keď bol rozsudkom Krajského súdu XXXXX, sp. zn. XXXXX zaviazaný prispievať na ich výživu sumou 3.000,-Sk (99,58 EUR) na každé dieťa mesačne, túto si však úmyselne neplní, a tak dlhuje za obdobie od júna 2011 doteraz k rukám matky XXXXX sumu vo výške 564,54 EUR a XXXXX sumu vo výške 564,54 EUR.

lebo zanikla trestnosť činu
Odôvodnenie:
Uznesením povereného príslušníka Okresného riaditeľstva PZ XXXXX, obvodného oddelenia PZ XXXXX - XXXXX, sp. zn. ORP-XXXXX zo dňa 05.10.2011 bolo podľa § 206 ods. 1 Trestného poriadku vznesené obvinenie XXXXX pre prečin zanedbanie povinnej výživy podľa § 207 ods. 1 Trestného zákona pre skutok ako je uvedený vo výroku tohto uznesenia.

Po ukončení vyšetrovania predložil poverený príslušník PZ spis s návrhom na zastavenie trestného stíhania, pretože obvinený dodatočne splnil svoju povinnosť a jeho konanie nemalo trvalo nepriaznivé následky na oprávnené osoby.

Preskúmaním predloženého spisového materiálu som zistila, že zanikla trestnosť činu.

Poškodená XXXXX a poškodený XXXXX pri preštudovaní vyšetrovacieho spisu uviedli, že im obvinený XXXXX dňa 14.09.2012 uhradil dlžné výživné vo výške spolu 1.200,-EUR.

Z ich výpovedí nevyplývajú také skutočnosti, ktoré by poukazovali, že konaním obvineného boli spôsobené trvalo nepriaznivé následky.

Podľa § 86  písm. a/ Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

Vzhľadom na vyššie uvedené som rozhodla tak, ako je uvedené vo výrokovej časti tohto uznesenia. 

Poučenie:
Proti tomuto uzneseniu  je  prípustná  sťažnosť,  ktorú   možno podať do troch dní odo dňa jeho doručenia na Okresnú prokuratúru XXXXX XXXXX, o ktorej rozhodne Krajská prokuratúra v Košiciach.  Sťažnosť má odkladný účinok.

JUDr. Zuzana Pramuková-Kolesárová
prokurátorka